Michael Jackson
Michael Jackson Res apud Vicidata repertae: Nativitas: 29 Augusti 1958; Gary Obitus: 25 Iunii 2009; Angelopolis Patria: Civitates Foederatae Americae Nomen nativum: Michael Joseph Jackson Familia Genitores: Joe Jackson; Katherine Jackson Coniunx: Lisa Marie Presley, Debbie Rowe Proles: Prince Jackson, Paris Jackson, Blanket Jackson Familia: Jackson family Memoria Sepultura: Forest Lawn Memorial Park Michael Iosephus Jackson, usitate Michael Jackson Anglice dictus (natus Gariae in urbe Indianae die 29 Augusti 1958; mortuus Angelopoli die 25 Iunii 2009), fuit artifex prodiens cantandi, saltandi, agendi causa. Qui rex musicae popularis vulgo appellatus, unus ex culturalibus saeculi vicensimi personis magni momenti a nonnullis animadversoribus habetur. Per curriculum vitae decenniorum quattuor, propter musicam, saltationem, modamque novatas, cum quidem eius vita privata, fuit acroama omnino in cultura populari agnotum. Auctores multorum generum artis movit; fecitque in scaenis pelliculisque videographicis ut implicati motus gestusque saltatorii, sicut incessus lunaris (cui nomen dedit) et robotum, ad commune iudicium accommodarentur. Plurima summi gradus praemia musica ipsi concessa sunt. Thriller, eius album musicum anno 1982 editum, maxime in toto orbe terrarum venditum etiamnunc manet.